
5. Par zemes vienības ar kadastra apzīmējumu 7666 010 0456 Liepu ielā 4, Rožupē, Rožupes pagastā, Līvānu novadā tālāku izmantošanu.

Ar 2023. gada 21. augusta Līvānu novada pašvaldības domes Nekustamo īpašumu un zemes lietu komisijas lēmumu netika pagarināts zemes nomas līgums attiecībā uz zemes vienību ar kadastra apzīmējumu 7666 010 0456 Rožupes pagastā, Līvānu novadā nomu, ņemot vērā nomnieka iesniegumu.
Zemes vienība ar Līvānu novada domes 2014. gada 24. aprīļa lēmumu Nr. 5-22 „Par pašvaldībai piekrītošās zemes noteikšanu Līvānu novada Rožupes pagastā un platības precizēšanu” zemes vienība 0,2419 ha platībā ar kadastra apzīmējumu 7666 010 0456  ir piekrītoša Līvānu novada pašvaldībai.
Saskaņā ar Valsts zemes dienesta Kadastra reģistra datiem zemes vienība nav apbūvēta. Zemes vienības lietošanas mērķis ir (0101) – zeme, uz kuras galvenā saimnieciskā darbība ir lauksaimniecība.
Pamatojoties uz Pašvaldību likuma 10. panta pirmās daļas 16. punktu un otrās daļas 1. punktu, Ministru kabineta 2018. gada 19. jūnija noteikumu Nr. 350 „Publiskas personas zemes nomas un apbūves tiesības noteikumi” 28. punktu un 35. punktu, Līvānu novada domes 2020. gada 25. jūlija noteikumu Nr. 2 „Kārtība, kādā iznomā pašvaldības zemi Līvānu novada pašvaldībā” 13. punktu un 17.1. apakšpunktu un ņemot vērā Līvānu novada pašvaldības domes 2025. gada 30. oktobra lēmumu Nr. 20-24 „Par lauksaimniecības zemes nomas pakalpojumu maksas cenrāža apstiprināšanu”, Līvānu novada pašvaldības dome atklāti balsojot ar 14 balsīm "Par" (Aija Smirnova, Andrejs Bondarevs, Andris Vaivods, Dace Jankovska, Dāvids Rubens, Gatis Ziemelis, Ginta Kraukle, Guntis Endzels, Intis Svirskis, Jānis Klaužs, Jānis Magdaļenoks, Kristīne Kirilova, Liena Brūvere, Pēteris Romanovskis), "Pret" – nav, "Atturas" – nav, "Nepiedalās" – nav
NOLEMJ:
1. Nodot iznomāšanai Līvānu novada pašvaldībai piekrītošo zemes vienību 0, 2419 ha platībā ar kadastra apzīmējumu 7666 010 0456, kas atrodas Liepu ielā 4, Rožupē, Rožupes pagastā, Līvānu novadā un informāciju par iznomājamo zemes vienību ievietot Līvānu novada pašvaldības mājas lapā tīmekļa vietnē www.livani.lv un izvietot redzamā vietā Līvānu novada Pagastu apvienības pakalpojumu sniegšanas vietā Rožupes pagastā ne mazāk kā 10 (desmit) darba dienas.
2. Gadījumā, ja noteiktajā termiņā nepiesakās neviens pretendents, pagarināt pieteikšanās termiņu līdz 2026. gada 18. decembrim.
3. Ja lēmuma 1. punktā minētā zemes vienība netiek iznomāta 1. un 2. punktā noteiktajā termiņā, tā nododama atsavināšanai, pārdodot izsolē ar augšupejošu soli.
4. Noteikt, ka atbildīgais par lēmuma izpildi ir Līvānu novada Centrālās pārvaldes Nekustamo īpašumu un vides pārvaldības nodaļas vadītājs.
5. Kontroli par lēmuma izpildi uzdot veikt Līvānu novada pašvaldības izpilddirektoram.
6. Lēmumu var pārsūdzēt Administratīvajā rajona tiesā, iesniedzot pieteikumu Rēzeknes tiesu namā (Atbrīvošanas aleja 88, Rēzekne, LV-4601), viena mēneša laikā no tā spēkā stāšanās dienas.

Pielikumā: izkopējums no kadastra kartes un informācija par nomas objektu.

Sēdes vadītājs				/paraksts/			Dāvids Rubens
Sēdes protokolētāja			/paraksts/			Inta Raubiška

